
So am eltrage 8. MICHAELIS 


bon den Lantzeln der Gemeine foll 

men / welcher ge- 
alt die bochlöbll 
chen Staͤnde der Krone Pohlen und 
dero incorporirten Lander / durch or: 
dentliche Wahl die erledigte Stelle 
des Königlichen Throns erſetzet / und 
ſolche Maſeſtaͤiſche Wuͤrde auff den 
Durchlaͤuchtigſten Fuͤrſten und Her⸗ 
ren / Herren MICHAEL, gebohr⸗ 
nen Fuͤrſten auff Wyßnowiec / einhel⸗ 
lig transferiret haben / wodurch das 
gantze 


v 


gantze Land febr erfreuet / und nach 
dem — — verſpuͤreten gefaͤhrli⸗ 
chen Zuſtande / wegen des unlaͤngſt 
durch Koͤmgl. Maytt. J OANNE M 
CASIMIR UM freywillig abgetre⸗ 
tenen Regiments / nunmehr in ziemlt, 
che Sicherheit wiederumb geſetzet 
worden. So wie es aber von alters 
her gebraͤuchlich / auch meiſtentheils 
bey allen Boͤlckern obſerviret wird / 
daß die neuerwehleten Könige mit 
ſonderbahren Ceremonien und Ehren⸗ 
Zeichen zu Krone und Scepter gelan⸗ 
gen / als iſt auch Ihrer Königlichen 

Maytt. hochfeyerliche Kroͤnung / auff 
heutigen Tag in der Stadt Crakaw / 
mit gewöhnlichen Solenniteten zu pol; 
lenziehen angeordnet. Wann wir a: 
ber allerſeits unſerer ſchuldigen Ge⸗ 
buͤhr / uns bicbey demuͤtigſt zuerin⸗ 

nern 


nern haben / und wol zu erwegen / wie 


heilſahm und nohtwendig es ſey / daß 
in einem Regiment / der reine und 
warhaffte Gottes dienſt erhalten / die 
liebe Gerechtigkeit gehandhabet / Zucht 
und Erbarkeit geliebet / die Nahrung 
befordert / und ein jeder in Ruhe und 
Friede des Seinen warten koͤnne: 
Als wird vor allen dingen der hoͤheſte 
GOTT hertzlich von uns anzuruffen 
ſeyn / daß Er Ihre Koͤnigl. Maytt. un⸗ 
ſern gnaͤdigſten Koͤnig und Herren / 
durch ſeinen heiligen Geiſt regieren / 
dieſelbe mit Weißheit von oben herab 
begnaden / damit unter dero loͤblichem 
Regiment die Göttliche Warheit auf. 
gebreitet / Recht und Gerechtigkeit ge⸗ 
pfleget und erhalten werde; Es wol- 
le auch der gnaͤdige GOTT / Ihrer 
Königl. Maytt. wider die Ban der 

Krone Poßblen / und dero angebörigen 
Laͤnder / Sieg und Heil verleihen / 
deroſelben gute Rahtſchlaͤge geſegnen / 
und Sie bey beſtaͤndiger Geſundheit / 
langem Leben / und allem hocher⸗ 
wuͤnſchten Wolweſen gnaͤdiglich er⸗ 
halten. Es iſt aber hiebeneben auch 
der grundguͤtige GOtt demuͤtigſt an⸗ 
zuflehen / daß Er Ihrer Koͤnigl. Maytt. 
Hertz und Gemuͤht bey dero jetzt an⸗ 
getretenen Regierung / zu dieſer guten 
Stadt Auffnehmen / und Wolſtande / 
vaͤterlich lencken und richten wolle / 
damit wir alle unter dero Schutz und 
Schirm / ein geruhiges und GOTT 
wollgefaͤlliges Leben und Wandel 
führen moͤgen; Weßzwegen E. E. 
Raht einen ſedweden ernſtlich hiemit 
ermabnen thut / damit er mit andaͤch⸗ 
tigem Gebet / ſeine ſchuldige Gebuͤhr 

und Pflicht / treulich hierin erweiſe / 
auff daß es ſowol von allen in gemein / 
als von einem jeden inſonderheit / in 
feinem Stande und Beruff erſproͤß⸗ 
lich und heilſam moͤge empfunden 
werden. Welches Gott der HErr 
uns allen gnaͤdiglich geben 
und verleihen wolle! 

